
MARIJAMPOLĖS SAVIVALDYBĖS ADMINISTRACIJOS DIREKTORIUS

ĮSAKYMAS
DĖL MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO NUOSTATŲ PATVIRTINIMO

2026 m. balandžio 24 d. Nr. DV-442
Marijampolė

[bookmark: n_0][bookmark: n_1]Vadovaudamasis Lietuvos Respublikos vietos savivaldos įstatymo 34 straipsnio 6 dalies 1 punktu, Marijampolės savivaldybės jaunimo politikos įgyvendinimo 2023-2026 metų programa, patvirtinta Marijampolės savivaldybės tarybos 2022 m. gruodžio 22 d. sprendimu Nr. 1-335 „Dėl Marijampolės savivaldybės jaunimo politikos įgyvendinimo 2023-2026 metų programos“, ir Marijampolės savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo, patvirtinto Marijampolės savivaldybės tarybos 2021 m. vasario 22 d. sprendimu Nr. 1-26 „Dėl Marijampolės savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo patvirtinimo“, 7 punktu:
[bookmark: _Hlk141184806]1. Tvirtinu Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso nuostatus (pridedama).
2. Nurodau, kad šis įsakymas per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.


Administracijos direktorius	Nerijus Mašalaitis


Loreta Rutkauskienė 

2



PATVIRTINTA
Marijampolės savivaldybės 
administracijos direktoriaus
2026 m. balandžio 24 d.
įsakymu Nr. DV-442


MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO NUOSTATAI

I SKYRIUS
BENDROSIOS NUOSTATOS

1. Šie nuostatai reglamentuoja Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso tvarką.
[bookmark: n_2][bookmark: _Hlk128130393]2. Konkursas organizuojamas įgyvendinant Marijampolės savivaldybės jaunimo politikos įgyvendinimo 2023–2026 metų programos, patvirtintos Marijampolės savivaldybės tarybos 2022 m. gruodžio 22 d. sprendimu Nr. 1-335 „Marijampolės savivaldybės jaunimo politikos įgyvendinimo 2023–2026 metų programos patvirtinimo“, 10 punkto lentelės 6.1 uždavinio įgyvendinimo priemonę „Skirti finansavimą jaunimo ir su jaunimu dirbančioms organizacijoms/įstaigoms, kurios jaunimui suteikia galimybę savanoriauti, organizuojančioms jaunimo savanorišką tarnybą, veiklos programoms įgyvendinti“.
3. Programą įgyvendina ir koordinuoja Marijampolės savivaldybės administracija ir Marijampolės savivaldybės jaunimo reikalų taryba.
4. Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso administratorius yra Savivaldybės jaunimo reikalų koordinatorius.
5. Nuostatuose vartojamos sąvokos:
5.1. Paraiška – konkurso dalyvio pagal nuostatų 1 priede pateiktą formą užpildytas, dokumentas ir jo priedai, pateikiami siekiant gauti paramą projektui įgyvendinti.
5.2. Projektas – tikslinė įstaigos/organizacijos veikla, kai yra nustatyti pasirengimo ir įgyvendinimo terminai, tikslai, finansavimo šaltiniai, vykdytojai ir dalyviai.
5.3. Projekto dalyviai – asmenys, kuriems yra skirtas projektas (veikla) ir kurie jame dalyvauja (pvz.: renginių dalyviai, paslaugų gavėjai ir pan.).
5.4. Projekto partneris – viešasis juridinis asmuo, su kuriuo pareiškėjas pasirašęs jungtinės veiklos (partnerystės) sutartį (toliau – jungtinės veiklos sutartis). Jungtinės veiklos sutartis privalo atitikti Lietuvos Respublikos civiliniame kodekse nustatytus jungtinės veiklos sutarčiai keliamus reikalavimus. Partneriais nelaikomi asmenys, prisidedantys prie projekto įgyvendinimo finansiškai, ir (ar) vykdant projektą įsigyjamų paslaugų, prekių ar daiktų teikėjai (pvz., rėmėjai).
5.5. Projekto teikėjas – juridinis asmuo, teikiantis konkursui paraišką.
5.6. Projekto vykdytojai – asmenys, tiesiogiai ir nuolat prisidedantys prie projekto įgyvendinimo, konkrečiai atsakingi už projekto ir (ar) tam tikrų jo dalių įgyvendinimą. Projekto vykdytojai nėra asmenys, laikinai prisidedantys prie projekto įgyvendinimo savo žiniomis, įgūdžiais bei veikla (pvz.: meno kolektyvai, lektoriai ir pan.). Projekto vykdytojais taip pat nėra asmenys, prisidedantys prie projekto įgyvendinimo finansine ir (ar) ūkine veikla (pvz., rėmėjai).
5.7. Jaunas žmogus – asmuo nuo 14 iki 29 metų (įskaitytinai).
5.8. Savanoris – fizinis asmuo, laisva valia, neatlyginamai skiriantis laiką, žinias ir gebėjimus savanoriškai veiklai.
5.9. Savanoriška veikla – savanorio laisva valia neatlyginamai vykdoma visuomenei naudinga veikla, kurios sąlygos nustatomos savanoriškos veiklos sutartyje, kuri sudaryta tarp savanorio ir priimančiosios organizacijos.
5.10. Priimančioji organizacija – Lietuvos Respublikoje veikiantis pelno nesiekiantis juridinis asmuo arba tarptautinės organizacijos filialas, atstovybė, organizuojantis savanorišką veiklą savanoriams, užtikrinantis jų asmeninį, profesinį tobulėjimą, juos konsultuojantis ir teikiantis jiems pagalbą.
5.11. Koordinuojančioji organizacija – akredituota Lietuvos Respublikoje veikianti nevyriausybinė organizacija, galinti užtikrinti savanorių dalyvavimą savanoriškoje veikloje, bendradarbiavimą su priimančiosiomis organizacijomis, teikti priimančiosioms organizacijoms metodinį palaikymą dėl savanoriškos veiklos metu savanorio įgytų kompetencijų vertinimo ir įsivertinimo.
5.12. Savanoriška tarnyba – visuma priimančiosios organizacijos (toliau - PO) organizuojamų, savanorišką veiklą organizuojančios (toliau - SVO) organizacijos koordinuojamų ir savanorio vykdomų savanoriškų veiklų, kurių trukmė – ne mažiau kaip 100 valandų per savanoriškos tarnybos programoje nustatytą laikotarpį.
[bookmark: part_2b934c111977422a936d8e609b19dee4][bookmark: part_2eb42122a60e40ceb88e56fcfa3db600]5.13. Savanoris (Jaunimo savanoriškos tarnybos) – jaunas žmogus (14-29 metų imtinai), neatlygintinai atliekantis visuomenei naudingą veiklą Priimančiojoje organizacijoje, užsiregistravęs Jaunimo reikalų agentūros savanorių duomenų bazėje ir pasirašęs trišalę sutartį.
[bookmark: part_e0ec1d4fec1b4c0995a994680aff41b8][bookmark: part_6bb7ec84680e410e895706aaf6935389]5.14. Konkurso administratorius – paskirtas už konkurso vykdymą atsakingas darbuotojas.

II SKYRIUS 
REIKALAVIMAI PROJEKTŲ TURINIUI

6. Finansuojamų Programos projektų veiklos: 
6.1. viešinimas jaunimui apie savanoriškos veiklos galimybes;
6.2. savanoriškos veiklos jaunam žmogui (14-29 metų imtinai) organizavimas;
6.3. vietos jaunimo savanoriškos tarnybos modelio įgyvendinimas Marijampolės savivaldybėje:
6.3.1. potencialių savanorių paieška ir jų konsultavimas;
6.3.2. jaunimo savanoriškos tarnybos proceso vykdymo konkrečiose Priimančiojoje organizacijose stebėjimas, koordinavimas ir konsultavimas;
6.3.3.	savanorio kompetencijų vertinimo ir įsivertinimo veiklų vykdymas;
6.3.4.	mentoriaus paslaugų teikimas Priimančiosioms organizacijoms;
6.3.5.	mentoriaus paslaugų teikimas savanoriams;
[bookmark: _Hlk141789850]6.3.6.	 Programos turinys privalo atitikti visas šias sąlygas: į jaunimo savanoriškos tarnybą įtraukti jaunus žmones ne trumpesniam nei 1 mėnesio ir ne ilgesniam nei 6 mėnesių laikotarpiui; suplanuotos veiklos turi būti skirtos SVO organizacijos funkcijoms įgyvendinti ir jaunimo savanoriškai tarnybai plėtoti vietos lygmeniu; numatyta įgyvendinti visas nuostatų 6.3 punkte nurodytas veiklas;
6.4. jaunimo savanorius priimančiosioms arba galinčioms priimti organizacijoms stiprinti skirti renginiai (susitikimai, diskusijos, konferencijos, informaciniai renginiai, mokymai).
7. Vykdant konkursui teikiamus projektus, vadovaujamasi darbo su jaunimu principais: savanoriško dalyvavimo, atviro ir neformalaus bendravimo, ir kitais principais, nurodytais Lietuvos Respublikos jaunimo politikos pagrindų įstatyme.
8. Programai negali būti teikiami projektai, kurių tikslas yra:
8.1. poilsis ir turizmas, sporto varžybos;
8.2. pelno gavimas.
9. Programai negali būti teikiami projektai, kurie:
9.1. kelia grėsmę žmonių sveikatai, garbei ir orumui, viešajai tvarkai;
9.2. bet kokiomis formomis, metodais ir būdais išreiškia nepagarbą religiniams ir Lietuvos valstybės tautiniams simboliams;
9.3. bet kokiomis formomis, metodais ir būdais išreiškia smurto, prievartos, neapykantos, narkotikų bei kitų toksinių medžiagų populiarinimą;
9.4. bet kokiomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus;
9.5. yra ar buvo finansuojami kituose savivaldybės administracijos skelbtuose projektų ar programų finansavimo konkursuose, ar bus teikiami kitoms Savivaldybės administracijos skelbiamoms programoms.

III SKYRIUS
REIKALAVIMAI PROJEKTŲ TEIKĖJAMS

10. Projektų finansavimo paraiškas teikti gali:
10.1. Priimančiosios savanorius organizacijos, registruotos Lietuvos Respublikos teisės aktų nustatyta tvarka, kurių buveinė registruota Marijampolės savivaldybėje ir kurių duomenys apie akreditaciją paskelbtos oficialioje Jaunimo reikalų agentūros oficialioje svetainėje;
10.2. Koordinuojančios organizacijos, registruotos Lietuvos Respublikos teisės aktų nustatyta tvarka, kurių buveinė registruota Marijampolės savivaldybėje ir kurių duomenys apie akreditaciją paskelbtos oficialioje Jaunimo reikalų agentūros oficialioje svetainėje (veikloms pagal nuostatų 6.3 ir 6.4 papunkčius);
[bookmark: _Hlk141788625]10.3 vietinės jaunimo ir su jaunimu dirbančioms organizacijoms/įstaigoms, kurios vietos jaunimui suteikia galimybę savanoriauti, registruotos Lietuvos Respublikos teisės aktų nustatyta tvarka (veikloms pagal nuostatų 6.1, 6.2, 6.3 papunkčius);
10.4. Nacionalinių jaunimo organizacijų skyriai, filialai ar padaliniai, kurie pagal organizacijų nuostatus (įstatus) turi Marijampolės skyrius, filialus ar vidinius organizacijos padalinius veikiančius Marijampolės savivaldybėje (veikloms, kurias vykdys Marijampolės padaliniai, skyriai, filialai Marijampolės savivaldybės teritorijoje), kurios vietos jaunimui suteikia galimybę savanoriauti (veikloms pagal nuostatų 6.1, 6.2, 6.3 papunkčius);
11. Projekto teikėjai yra pripažįstami netinkamais gauti finansavimą, jeigu:
11.1. ankstesnių konkursų metu nevykdė įsipareigojimų: neatsiskaitė už lėšų panaudojimą, laiku nepateikė  projekto vykdymo veiklos ir finansinės ataskaitos, ne pagal paskirtį panaudojo lėšas ar kitaip pažeidė finansines projektų finansavimo nuostatas. Projektų teikėjai, pripažinti netinkamais gauti finansavimą, netenka teisės dalyvauti projektų finansavimo konkurse vienerius metus, o pateikti projektai nevertinami ir nefinansuojami.
11.2. projekto teikėjas yra šios programos konkurso kito šiame konkurse dalyvaujančio projekto teikėjo partneris tuomet projekto teikėjo paraiška nesvarstoma ir nevertinama.
12. projekto dalyviai (savanoriai) turi būti jauni asmenys (14 iki 29 metų imtinai).

IV SKYRIUS 
PROJEKTŲ VERTINIMAS

13. Paraiškas svarsto Marijampolės savivaldybės administracijos direktoriaus įsakymu sudaryta projektų vertinimo komisija (toliau – Komisija). Komisija vadovaujasi Administracijos direktoriaus įsakymu patvirtintais Projektų vertinimo komisijos nuostatais. Komisijos sekretoriaus funkcijas atlieka Konkurso Administratorius. 
14. Lėšos skiriamos Administracijos direktoriaus įsakymu, atsižvelgiant į Komisijos siūlymą. Sprendimą dėl lėšų skyrimo projektams įgyvendinti priima Savivaldybės administracijos direktorius atsižvelgdamas į Komisijos protokolą. Konkurso administratorius parengia Savivaldybės administracijos direktoriaus įsakymo dėl lėšų projektams finansuoti paskirstymo projektą.
15. Finansavimas pagal įgyvendinamus projektus skiriamas Savivaldybės administracijos direktoriaus įsakymu. Savivaldybės administracijos direktorius arba jo įgaliotas asmuo ir projekto teikėjas, kuriam skiriama lėšos pasirašo savivaldybės biudžeto lėšų finansavimo sutartį.
16. Vertinant paraiškas bus atsižvelgta į šiuos prioritetus: 
16.1. projektas vykdomas su partneriais;
16.2. projektas yra papildomai finansuojamas iš kitų šaltinių.
17. Administracijos direktoriui priėmus galutinį sprendimą, pasirašius įsakymą dėl lėšų skyrimo, konkurso rezultatai skelbiami interneto svetainėje www.marijampole.lt. ir paraiškoje nurodytu el. paštu pranešami projektų teikėjams. Jokia kita informacija apie projektų vertinimą ir finansavimo skirstymą neskelbiama.

V SKYRIUS
KONKURSO PASKELBIMAS IR PROJEKTO PARAIŠKŲ PATEIKIMAS

18. Konkurso administratorius apie konkursą skelbia savivaldybės interneto svetainėje www.marijampole.lt. Skelbime nurodoma paraiškų priėmimo terminas, finansavimo sritys, bendrieji ir specialieji reikalavimai paraiškoms teikti, reikalavimai su paraiška pateikiamiems dokumentams, reikalavimai pareiškėjams, paraiškų teikimo tvarka ir terminai, už konkurso vykdymą atsakingo darbuotojo vardas, pavardė ir kontaktai.
19. Paraiškos priimamos 10 kalendorinių dienų nuo skelbimo teikti paraiškas konkursui paskelbimo interneto svetainėje www.marijampole.lt. Paraiškos, pateiktos pasibaigus nurodytam terminui, nepriimamos ir nevertinamos.
20. Projekto teikėjai gali teikti konkursui tik vieną paraišką. Konkursui teikiami projektai turi būti aprašomi paraiškoje (1 priedas), kuri turi būti pasirašyta projekto teikėjo vadovo, projekto vadovo ir projekto finansininko.
21. Teikėjas papildomai turi pateikti šiuos tinkamai patvirtintus (tikrumo žyma, vadovo parašu) dokumentus:
21.1. bendradarbiavimą su projekto partneriais įrodančių dokumentų kopijas (jei projektas vykdomas su partneriais);
21.2. projekto papildomą finansavimą įrodančių dokumentų kopijas (jei yra papildomas finansavimas); 
21.3. deklaraciją (2 priedas);
21.4. projekto teikėjo Juridinių asmenų registro elektroninio sertifikuoto išrašo kopiją (išskyrus biudžetines įstaigas);
21.5. įstatų (nuostatų) kopiją (teikiantiems projekto paraišką pirmą kartą arba įstatai (nuostatai) yra atnaujinti) (išskyrus biudžetines įstaigas));
22. Paraišką su priedais turi teisę teikti įstaigos/organizacijos vadovas arba jo įgaliotas asmuo. Jeigu paraišką teikia įstaigos/organizacijos vadovo įgaliotas asmuo, prie paraiškos turi būti pridėtas įstaigos/organizacijos vadovo įgaliojimas.
23. Paraiškos pateikiamos pasirinkus vieną iš būdų:
23.1. pateikiant Marijampolės savivaldybės administracijai (J. Basanavičiaus a.1,) 1 priėmimo langelyje (paraiškos ir jos priedų egzempliorius turi būti tvarkingas, išspausdintas, susegtas, sunumeruotas);
23.2. elektroniniu paštu paslauga@marijampole.lt , laiško temos laukelyje (Subject) nurodant-Jaunimo savanoriškos veiklos programa, o užpildytą paraiškos formą (1 priedas) ir nuostatų 20 punkte nurodytus dokumentus pateikiant visus kartu vienoje pdf rinkmenoje (faile);
23.3. elektroniniu būdu per Elektroninius valdžios vartus, pasirinkus paslaugą „Paraiškų dėl lėšų skyrimo švietimo, kultūros, sporto, sveikatos, jaunimo ar kitiems projektams priėmimas“.
23.4.dokumentų valdymo sistemos „Kontora“ priemonėmis (gali teikti biudžetinės įstaigos).
24. Paraiška turi būti pateikta iki Konkurso skelbime nurodytos paskutinės paraiškų pateikimo dienos ir valandos. Visos Paraiškos, gautos po jų priėmimo termino, nevertinamos.
25. Pateikus paraiškas, Pareiškėjo iniciatyva Projekto aprašymo taisyti, tikslinti, pildyti ar pateikti papildomus dokumentus negalima.
26. Jei projekte nėra šiuose nuostatuose nustatytų projekto veiklų, jei neatitinka nuostatų reikalavimų projekto vykdytojams ir dalyviams, jei yra pateikti ne laiku (po nustatyto termino), nesilaikyta nustatytos paraiškos pildymo tvarkos, nevisiškai užpildyta paraiškos forma ar nesilaikoma kitų šių nuostatų reikalavimų, pateikti projektai nevertinami. Konkurso administratorius apie nevertintą paraišką paraiškos teikėjui praneša per 5 darbo dienas nuo paraiškos gavimo dienos kai paraiška pateikta po nustatyto termino ar (arba) nuo Projektų vertinimo komisijos nutarimo, neskirti lėšas projekto vykdymui.

VI SKYRIUS
PROJEKTŲ FINANSAVIMAS, VYKDYMAS IR KONTROLĖ

27. Projekto teikėjas, kuriam skirtas finansavimas, ne vėliau kaip 30 dienų nuo sprendimo dėl lėšų skyrimo priėmimo dienos pasirašo projekto finansavimo sutartį.
28. Projektai finansuojami iš savivaldybės biudžeto pagal patvirtintą projektų išlaidų sąmatą.
29. Negali būti finansuojamos projekto išlaidos, skirtos:
29.1. ūkio inventoriui, baldams, transporto priemonėms, ryšio priemonėms, kompiuterinei įrangai ir kitoms priemonėms ir įrangai, kuri nenusidėvi per vienerius metus, o jos vieno vieneto vertė yra didesnė negu 500 Eur, įsigyti;
29.2. pastatų rekonstrukcijai, kapitaliniam remontui, pagrindinėms priemonėms įsigyti, investiciniams projektams finansuoti;
29.3. patalpoms remontuoti, rekonstrukcijai ir statybai;
29.4. transporto techninei apžiūrai ir draudimui;
29.5. projekto parengiamojo etapo išlaidoms (parengiamojo etapo išlaidos yra visos išlaidos, susijusios su veikla, vykdyta iki pateikiant paraišką, pvz.: paraiškos rašymas, sąrašų sudarymas ir pan.);
29.6. įsiskolinimams padengti;
29.7. dienpinigiams išmokėti;
29.8. kitos tiesiogiai su projekto įgyvendinimu nesusijusios išlaidos;
29.9. bendra vieno savanorio jaunimo savanoriškos tarnybos 6 mėn. veiklos išlaidų suma didesnė nei 420 (keturi šimtai dvidešimt Eur), (pagal nuostatų 6.3 papunktį).;
29.10. maitinimo paslaugų Lietuvos Respublikos teritorijoje (pietūs kavinėje, valgyklos paslaugos (daugiau, kaip 12 Eur 1 asmeniui per dieną);
29.11. išlaidos patirtos po 2026 m. gruodžio 15 d. 
30. Jei projekto teikėjui buvo skirta mažesnė suma, negu projekto teikėjas prašė projektų konkurso paraiškoje, tai:
30.1. projekto teikėjas turi teisę keisti savo projekto (veiklos) apimčių įsipareigojimus, bet neturi teisės keisti paraiškoje aprašyto veiklos turinio ir tikslų;
30.2. projekto teikėjas, sudarydamas sutartį su Marijampolės savivaldybės administracija, turi elektroniniu paštu per 5 darbo dienas nuo elektroniniu paštu išsiųstos pranešimo dienos dėl projekto finansavimo suderinti su Savivaldybės jaunimo reikalų koordinatoriumi veiklas bei sąmatą (5 priedas).
31. Lėšos gali būti naudojamos nuo projekto finansavimo sutarties pasirašymo dienos iki einamųjų metų gruodžio 15 d. Projekto vykdytojai projektą įgyvendina iki Savivaldybės biudžeto lėšų naudojimo sutartyje numatyto laikotarpio, bet ne vėliau kaip iki einamųjų metų gruodžio 31 d. (išskyrus veikloms pagal nuostatų 6.3 papunktį, kai KO siekia užtikrinti savanoriškos tarnybos savanoriui nepertraukiamą 6 mėn. laikotarpio tęstinumą, kuris numatytas trišalėje sutartyje).
32. Projekto vykdytojai privalo gautas savivaldybės biudžeto lėšas naudoti tikslingai tik sutartyje numatytoms veikloms. Savivaldybės biudžeto lėšų naudojimo sutarties vykdymą kontroliuoja Konkurso organizatorius. Projektų kontrolės tikslas – užtikrinti tikslingą Savivaldybės biudžeto lėšų panaudojimą įgyvendinant projektą.
33. Už Savivaldybės biudžeto lėšų naudojimo sutartyje numatytų veiklų įgyvendinimą, kokybiškų paslaugų teikimą, projektui skirtų lėšų tikslinį panaudojimą ir Savivaldybės biudžeto lėšų naudojimo sutartyje/paraiškoje nurodytų planuojamų veiklos vertinimo rodiklių pasiekimą atsako lėšas gavęs projekto teikėjas.
34. Nustačius, kad projekto teikėjas projektui įgyvendinti skirtas lėšas panaudojo ne pagal paskirtį, projekto teikėjas Savivaldybės administracijai privalo jas grąžinti per penkias darbo dienas į Savivaldybės atsiskaitomąją sąskaitą, kuri nurodyta Savivaldybės biudžeto lėšų naudojimo sutartyje.
35. Nepanaudotas gautas lėšas projekto teikėjas privalo grąžinti iki Savivaldybės biudžeto lėšų naudojimo sutartyje numatyto termino į Savivaldybės atsiskaitomąją sąskaitą, nurodytą Savivaldybės biudžeto lėšų naudojimo sutartyje.
36. Projekto teikėjas norėdamas tikslinti projekto sąmatą ir (ar) projekto veiklų vykdymo laikotarpį ir (ar) jų trukmę, ir (ar) vietą turi pateikti Konkurso organizatoriui pagrįstą prašymą tikslinti projekto sąmatą ir (ar) projekto veiklų vykdymo laikotarpį, ir (ar) jų trukmę, ir (ar) vietą ir atitinkamai lyginamąjį tikslinamos projekto sąmatos projektą, ir (ar) lyginamąjį tikslinimo projekto įgyvendinimo plano projektą. Konkurso organizatorius išnagrinėjęs prašymą ne vėliau kaip per 10 darbo dienų nuo prašymo gavimo dienos priima sprendimą dėl projekto sąmatos ir (ar) projekto veiklų ir (ar) vykdymo laikotarpio, ir (ar) trukmės, ir (ar) vietos tikslinimo.
37. Projekto teikėjas privalo raštu ir (arba) el. paštu informuoti Savivaldybės administraciją apie projekte numatytų veiklų vykdymo nutraukimą ar sustabdymą ir nurodyti nutraukimo ar sustabdymo priežastis. Gavus tokį pranešimą, Savivaldybės administracija sustabdo lėšų pervedimą projektui įgyvendinti. Projekto teikėjui pašalinus šiame punkte nurodytas priežastis, atnaujinus veiklos vykdymą ir apie tai pranešus Savivaldybės administracijai, projekto įgyvendinimui lėšų pervedimas tęsiamas.
38. Projekto teikėjas už gautą lėšų panaudojimą Marijampolės savivaldybės administracijai metines lėšų panaudojimo išlaidų sąmatos vykdymo (4 priedas) ir projekto veiklos ataskaitas (3 priedas) pateikia įgyvendinus projektą pagal sutartyje numatytą terminą.
39. Ataskaitos pateikiamos pasirinkus vieną iš būdų:
39.1. pateikiant Marijampolės savivaldybės administracijai (J. Basanavičiaus a.1 ) 1 priėmimo langelyje (ataskaitos ir jos priedų egzempliorius turi būti tvarkingas, išspausdintas, susegtas, sunumeruotas);
39.2. elektroniniu paštu paslauga@marijampole.lt, laiško temos laukelyje (Subject) nurodant-Ataskaita Jaunimo savanoriškos veiklos programos (ataskaitos ir jos priedų dokumentus vienoje pdf rinkmenoje (faile));
39.3. elektroniniu būdu per Elektroninius valdžios vartus, pasirinkus paslaugą „Ataskaitų iš vykdančių švietimo, kultūros, sporto, sveikatos, jaunimo ar kitus projektus priėmimas“.
39.4. dokumentų valdymo sistemos „Kontora“ priemonėmis (gali teikti biudžetinės įstaigos).

VII SKYRIUS
BAIGIAMOSIOS NUOSTATOS

40. Projekto teikėjui, kuriam yra skirtas finansavimas, nepasirašius projekto finansavimo sutarties per 30 kalendorinių dienų nuo įsakymo dėl lėšų skyrimo priėmimo dienos, Marijampolės savivaldybės administracijos direktorius priima sprendimą, pripažinti lėšų skyrimą šiam projekto teikėjui netekusiu galios.
41. Administracijos direktorius gali sustabdyti lėšų pervedimą projekto teikėjui, kuriam yra skirtas finansavimas, jeigu jis laiku nepateikė finansinių ataskaitų apie lėšų panaudojimą ar nevykdo kitų projekto finansavimo sutartyje numatytų įsipareigojimų.
42. Marijampolės savivaldybės administracijos ir Marijampolės savivaldybės jaunimo reikalų tarybos atstovai turi teisę lankytis vykdomo projekto renginiuose ar dalyvauti pristatant projektą visuomenei, tikrinti, ar skirtos lėšos naudojamos pagal paskirtį.
43. Pareiškėjas, teikdamas paraišką Konkursui, supranta teikiamų duomenų tikslą, planuojamą jų naudojimą ir perduoda juos laisva valia. Marijampolės savivaldybės administracija tvarko fizinių ir juridinių asmenų duomenis Lietuvos Respublikoje galiojančių teisės aktų nustatyta tvarka.
44. Marijampolės savivaldybės administracija neatsako, jei dėl pareiškėjo paraiškoje nurodytų klaidingų duomenų ryšiams palaikyti (adreso korespondencijai, telefono, fakso numerio, elektroninio pašto adreso ir kt.) pareiškėjo nepasiekia laiškai arba su pareiškėju negalima susisiekti. 
45. Pareiškėjas turi viešinti projektą, kad projekto tikslinė (-ės) grupė (-ės) ir visuomenė daugiau sužinotų apie projekto tikslus, uždavinius, eigą ir rezultatus. Viešindamas projektą, pareiškėjas turi nepažeisti viešosios tvarkos ir laikytis teisės aktų nustatytos tvarkos bei nurodyti, kad projektui lėšų skyrė Marijampolės savivaldybės administracija 
46. Teikdamas paraišką Konkursui, pareiškėjas sutinka, kad informacija, pateikta paraiškoje (išskyrus informaciją, kuri negali būti viešinama teisės aktų nustatyta tvarka), gali būti viešinama su Konkursu susijusioje informacinėje medžiagoje, renginiuose.
_______________________


[bookmark: _Hlk141279515]Marijampolės savivaldybės jaunimo 
savanoriškos veiklos modelio 
įgyvendinimo programų finansavimo 
2026 metų konkurso nuostatų
1 priedas

(Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso paraiškos forma)

________________________________________________________
(Pareiškėjo pavadinimas)

_______________________________________________________________
(adresas, telefono numeris, elektroninio pašto adresas)


Marijampolės savivaldybės
Administracijos direktoriui


[bookmark: _Hlk141877000]MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO PARAIŠKA

20XX-00-00    Nr.00-XX
Marijampolė

I. INFORMACIJA APIE PROJEKTO TEIKĖJĄ

	1. Projekto teikėjo pavadinimas
	





	2. Projekto teikėjo duomenys

	Juridinio asmens kodas
	

	Būstinės adresas
	

	Pašto indeksas
Vietovė
Gatvė 
	

	Telefonas
	

	Elektroninis paštas
	

	Interneto puslapis
	

	Vadovo vardas, pavardė 
	

	Banko duomenys (pavadinimas, kodas, atsiskaitomosios sąskaitos numeris)
	






	3. Bendra projekto vertė (Eur)

	

	4. Iš Marijampolės savivaldybės administracijos prašoma suma (Eur)
	 

	
	

	Kiti projekto finansavimo šaltiniai  pagal sudarytas sutartis (nurodyti):
	

	
	

	1.
	

	2.
	

	
	

	Tikimasi gauti iš  kitų finansavimo šaltinių (nurodyti):
	

	1.
	

	2.
	

	
	



II. INFORMACIJA APIE PROJEKTĄ

	5. Projekto pavadinimas

	






	6. Projekto vadovo vardas, pavardė
	

	Telefonas/ faksas
	

	El. paštas 
	



	7. Projekto vykdytojai
	

	Bendras projekto vykdytojų skaičius
	

	Projekto vykdytojų nuo 14 iki 29 m. skaičius
	



	8. Projekto dalyviai
	

	Bendras projekto dalyvių skaičius
	

	Projekto dalyvių nuo 14 iki 29 m. skaičius
	

	Jaunimo savanoriškoje tarnyboje dalyvaujančių dalyvių nuo 14 iki 29 m. skaičius (kiek numato priimti savanorių Priimanti organizacija) 
	

	Jaunimo savanoriškoje tarnyboje dalyvaujančių dalyvių nuo 14 iki 29 m. skaičius (pildo KO organizacija)
	

	Savanoriškoje veikloje dalyvaujančių savanorių nuo 14 iki 29 m. skaičius 
	



	9. Trumpas projekto pristatymas (ne daugiau kaip 150 žodžių)

	





	10. Projekto veiklų planas


	Eil. Nr
	Uždaviniai 
	Veiklos 
	Mėnesiai 
	Planuojami rezultatai

	
	
	
	1
	2
	3
	4
	5
	6
	7
	8
	9
	10
	11
	12
	

	1.
	

	1.1
	
	
	
	
	
	
	
	
	
	
	
	
	

	
	
	1.2
	
	
	
	
	
	
	
	
	
	
	
	
	

	2.
	

	2.2
	
	
	
	
	
	
	
	
	
	
	
	
	

	
	
	2.3
	
	
	
	
	
	
	
	
	
	
	
	
	



	11. Projekto įgyvendinimo trukmė: nuo                                    iki




	12. Projekto partneriai 


	Eil. Nr.
	Organizacijos ar institucijos pavadinimas
	Būstinės adresas, kontaktai
	Bendradarbiavimo statusas
	Glaustai apibrėžkite organizacijos ar institucijos vaidmenį projekte

	
	
	
	Sutartis
	Planuojama susisiekti
	

	1.
	
	
	
	
	

	2.
	
	
	
	
	



	13. Kaip ir kada numatoma pristatyti projektą visuomenei, bendruomenei ir kt.

	




	
14. Projekto išlaidų sąmata


	Nr.
	Išlaidų paskirtis
	Išlaidų paaiškinimas
	Prašoma suma


	1.
	Mokėjimas už darbą projekto vykdytojams, lektoriams, mentoriams ir kitiems specialistams bei asmenims, vykdantiems projektą (išmokos pagal darbo, paslaugų, autorines sutartis) 
	
	

	2.
	Transporto nuoma ir išlaikymas (degalai, tepalai ir pan.), mokėjimas už transporto bilietus
	
	

	3.
	Mažaverčių priemonių ir reikmenų (kanceliarinių prekių, ūkinės paskirties prekių, įrangos ir pan.) įsigijimas
	
	

	4.
	Ryšių išlaidos (telefonas, faksas, paštas ir pan.)
	
	

	5.
	Maitinimo išlaidos (iki 10 procentų projektui prašomos sumos)
	
	

	6.
	Kitos tiesiogiai su projekto veiklomis  susiję išlaidos.
	
	

	
	IŠ VISO
	



	15. Papildoma informacija apie projektą

	



	16. Pridedama 

	Eil. Nr.
	Dokumento pavadinimas

	1.
	 Bendradarbiavimą su projekto partneriais įrodančių dokumentų kopijas (jei projektas vykdomas su partneriais)

	2.
	Projekto papildomą finansavimą įrodančių dokumentų kopijas (jei yra papildomas finansavimas) 

	3.
	Deklaraciją (nuostatų 2 priedas)

	4.
	Projekto teikėjo Juridinių asmenų registro elektroninio sertifikuoto išrašo kopiją (išskyrus biudžetines įstaigas)

	5.
	Įstatų (nuostatų) kopiją (teikiantiems projekto paraišką pirmą kartą arba įstatai (nuostatai) yra atnaujinti) (išskyrus biudžetines įstaigas))



Patvirtinu, kad paraiškoje pateikta informacija yra tiksli ir teisinga. Gavęs Marijampolės savivaldybės administracijos paramą, įsipareigoju informuoti administraciją, kaip vykdomas projektas, bei pateikti galutinę ataskaitą iki 2026 m. gruodžio 22 d. įskaitytinai.

Projekto teikėjo vadovas         _______________       _______________
                                                    (Parašas)                        (vardas, pavardė)
1. V.

Projekto vadovas                     _______________       _______________
                                                    (Parašas)                        (vardas, pavardė)

Projekto finansininkas               _______________       _______________
                                                    (Parašas)                        (vardas, pavardė)

Pastaba. Nevisiškai užpildyta paraiška nevertinama.


Pareiškėjas, teikdamas paraišką , supranta teikiamų duomenų tikslą, planuojamą jų naudojimą ir perduoda juos laisva valia. Marijampolės savivaldybės administracija tvarko fizinių ir juridinių asmenų duomenis Lietuvos Respublikoje galiojančių teisės aktų nustatyta tvarka.

Jūsų asmens duomenų valdytojas: Marijampolės savivaldybės administracija (juridinio asmens kodas 188769113, adresas: J. Basanavičiaus a. 1, 68307 Marijampolė, tel. +370 343 90 011, el. p. administracija@marijampole.lt). Marijampolės savivaldybės administracijos asmens duomenų apsaugos pareigūno kontaktai: duomenu.apsauga@marijampole.lt
Su asmens duomenų tvarkymo Marijampolės savivaldybės administracijoje politika galima susipažinti svetainėje https://teisesaktai.marijampole.lt/document/55700?version=5 

Asmens duomenų tvarkymo tikslas: nustatyti Jūsų asmens tapatybę ir gauti papildomą informaciją, reikalingą paslaugų teikimui. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų asmens duomenys bus tvarkomi tik esant teisiniam pagrindui. Jūsų asmens duomenys bus saugomi Marijampolės savivaldybės administracijos nustatyta tvarka ir terminais.
Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir kad duomenų valdytojas juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).

__________________


Marijampolės savivaldybės jaunimo 
savanoriškos veiklos modelio 
įgyvendinimo programų finansavimo 
2026 metų konkurso nuostatų
2 priedas

(Deklaracijos forma)

DEKLARACIJA 
______________
(data)
Aš, _________________________________,veikiantis (-i) pareiškėjo
                 (vardas ir pavardė)
____________________________________ vardu, patvirtinu, kad nėra 
(pareiškėjo pavadinimas)
toliau nurodytų aplinkybių:
[bookmark: part_bcb79f480568461986ae1e403915897f]1. Pareiškėjas nėra sudaręs taikos sutarties su kreditoriais, sustabdęs ar apribojęs savo veiklos.
2. Asmuo, turintis teisę veikti pareiškėjo vardu, neturi neišnykusio ar nepanaikinto teistumo už nusikaltimus, nurodytus Lietuvos Respublikos baudžiamojo kodekso XXXIII skyriuje (nusikaltimai valstybės tarnybai ir viešiesiems interesams), taip pat už nusikaltimus, nurodytus Lietuvos Respublikos baudžiamojo kodekso 205 straipsnyje (Apgaulingas pareiškimas apie juridinio asmens veiklą), 206 straipsnyje (Kredito, paskolos ar tikslinės paramos panaudojimas ne pagal paskirtį ar nustatytą tvarką), 207 straipsnyje (Kreditinis sukčiavimas), 219 straipsnyje (Mokesčių nesumokėjimas), 220 straipsnyje (Neteisingų duomenų apie pajamas, pelną ar turtą pateikimas), 222 straipsnyje (Apgaulingas apskaitos tvarkymas) bei 223 straipsnyje (Aplaidus apskaitos tvarkymas).
3. Pareiškėjas Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso paraiškoje ir (ar) jos prieduose nepateikė klaidinančios arba melagingos informacijos.
4. Pareiškėjas per pastaruosius trejus metus iki paraiškos pateikimo savivaldybės administracijai dienos nebandė gauti konfidencialios informacijos arba daryti įtakos savivaldybės administracijos tarnautojams ir (ar) darbuotojams, komisijų nariams.
5. Pareiškėjas turi žmogiškųjų išteklių ir tinkamų administracinių gebėjimų įgyvendinti projektą.
6. Pareiškėjas nėra pateikęs šio projekto kitoms Marijampolės savivaldybės administracijos vykdomoms programoms.
7. Pareiškėjas (projekto teikėjas) nėra šios programos konkurso kito šiame konkurse dalyvaujančio projekto teikėjo partneris.
Man yra žinoma, kad, šioje deklaracijoje nurodžius klaidinančią ar melagingą informaciją, sudaryta projekto finansavimo sutartis bus vienašališkai nutraukta.
Patvirtinu, kad kartu su Paraiška pateikti dokumentai, dokumentų užsienio kalba vertimai yra tikri.

___________________            ______________         _________________
(pareiškėjo vadovas)                            (parašas)                        (vardas ir pavardė )
_______________


Marijampolės savivaldybės jaunimo 
savanoriškos veiklos modelio 
įgyvendinimo programų finansavimo 
2026 metų konkurso nuostatų
3 priedas

(Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso veiklos ataskaitos forma)

________________________________________________________
(Pareiškėjo pavadinimas)

_______________________________________________________________
(adresas, telefono numeris, elektroninio pašto adresas)


Marijampolės savivaldybės
Administracijos direktoriui


MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO VEIKLOS ATASKAITA

20XX-00-00    Nr.00-XX
Marijampolė


1. Organizacijos pavadinimas:
2 . Projekto pavadinimas:
3. Sutarties Nr.: 
4. Rezultatų aprašymas 
	(Aprašykite, kas atlikta panaudojus lėšas, kaip  įgyvendinti projekto paraiškoje numatyti tikslai, uždaviniai, veiklos) 




5. Projekto partneriai
	(Įvertinkite ir įvardykite bendradarbiavimo su įvairiais partneriais įgyvendinant šį projektą pozityvius ir negatyvius aspektus, aprašykite partnerių vaidmenį projekte) 



6. Projekto veiklos rezultatai
	Projekto vykdytojai


	Bendras projekto vykdytojų skaičius 
	

	Projekto vykdytojų nuo 14 iki 29 m. skaičius 

	

	Projekto dalyviai


	Bendras projekto dalyvių skaičius 
	

	Projekto dalyvių nuo 14 iki 29 m. skaičius
	

	Jaunimo savanoriškoje tarnyboje dalyvaujančių dalyvių nuo 14 iki 29 m. skaičius (kiek numato priimti savanorių Priimanti organizacija) 
	

	Jaunimo savanoriškoje tarnyboje dalyvaujančių dalyvių nuo 14 iki 29 m. skaičius (pildo KO organizacija)
	

	Savanoriškoje veikloje dalyvaujančių savanorių nuo 14 iki 29 m. skaičius 
	

	Konferencijos, seminarai, mokymai ir konsultacijos.


	Organizuota ______ konferencijų (skaičius)
Išvardyti pavadinimus
1.
2.


	Organizuota ______ seminarų (skaičius)
Išvardyti pavadinimus
1.
2.

	Organizuota _____ mokymų (skaičius)
Išvardyti pavadinimus
1.
2.

	Organizuota _____ konsultacijų (skaičius)
Išvardyti pavadinimus
1.
2.


	Kokios naudos šis projektas suteikė Marijampolės jaunimui/jaunimo organizacijoms?


	



	Informacija apie projektą (straipsnių nuorodos internete, žiniasklaidoje)

	



	Kita aktuali informacija

	




7. Gauta lėšų programai vykdyti

	
	Lėšos (Eur.)

	Savivaldybės lėšos
	

	Kitos lėšos
	



	
	
	
	
	

	(Organizacijos vadovas)
	
	(parašas)
	
	(vardas pavardė)


		A.V.

Rengėjas (vardas, pavardė, pareigos, telefonas, el. paštas)


Pastaba. Ataskaita pateikiama raštu ir el. paštu (Word formatas) loreta.rutkauskiene@marijampole.lt iki sutartyje numatytos datos. 
_______________


Marijampolės savivaldybės jaunimo 
savanoriškos veiklos modelio 
įgyvendinimo programų finansavimo 
2026 metų konkurso nuostatų
4 priedas

(Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso lėšų panaudojimo ataskaitos forma)


_______________________________________________________________
(Pareiškėjo pavadinimas)
_______________________________________________________________
(adresas, telefono numeris, elektroninio pašto adresas)


Marijampolės savivaldybės
administracijai


MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO LĖŠŲ PANAUDOJIMO ATASKAITA

20XX-00-00     Nr. 00-XX
Marijampolė


_____________________________________
projekto pavadinimas


	Išlaidų pavadinimas pagal sąmatą (sutartį)
	Išlaidų planas
Suma Eur
	Faktinis įvykdymas 
Suma Eur
	Faktinis įvykdymas 
Dokumento pavadinimas ir Nr. 
(dokumentų kopijas pridėti)
	Pastabos 

	
	
	
	
	

	
	
	
	
	

	
	
	
	
	



	
	
	
	
	

	(Organizacijos vadovas)
	
	(parašas)
	
	(vardas pavardė)


	
Rengėjas (vardas, pavardė, pareigos, telefonas, el. paštas)


Marijampolės savivaldybės jaunimo 
savanoriškos veiklos modelio 
įgyvendinimo programų finansavimo 
2026 metų konkurso nuostatų
5 priedas

(Marijampolės savivaldybės jaunimo savanoriškos veiklos modelio įgyvendinimo programų finansavimo 2026 metų konkurso patikslintos išlaidų sąmatos forma)
_______________________________________________________________
(Pareiškėjo pavadinimas)
_______________________________________________________________
(adresas, telefono numeris, elektroninio pašto adresas)

MARIJAMPOLĖS SAVIVALDYBĖS JAUNIMO SAVANORIŠKOS VEIKLOS MODELIO ĮGYVENDINIMO PROGRAMŲ FINANSAVIMO 2026 METŲ KONKURSO 

PATIKSLINTA_____________________________________________
(projekto pavadinimas)

IŠLAIDŲ SĄMATA

20XX-00-00     Nr. 00-XX
Marijampolė

1. Organizacijos pavadinimas:
2. Projekto pavadinimas: 

	Nr.
	Išlaidų paskirtis
	Išlaidų paaiškinimas
	Prašoma suma


	1.
	Mokėjimas už darbą projekto vykdytojams, lektoriams, mentoriams ir kitiems specialistams bei asmenims, vykdantiems projektą (išmokos pagal darbo, paslaugų, autorines sutartis) 
	
	

	2.
	Transporto nuoma ir išlaikymas (degalai, tepalai ir pan.), mokėjimas už transporto bilietus
	
	

	3.
	Mažaverčių priemonių ir reikmenų (kanceliarinių prekių, ūkinės paskirties prekių, įrangos  ir pan.) įsigijimas
	
	

	4.
	Ryšių išlaidos (telefonas, faksas, paštas ir pan.)
	
	

	5.
	Maitinimo išlaidos (iki 10 procentų projektui prašomos sumos)
	
	

	6.
	Kitos tiesiogiai su projekto veiklomis susiję išlaidos.
	
	

	
	
IŠ VISO
	




	
	
	
	
	

	(Organizacijos vadovas)
	
	(parašas)
	
	(vardas pavardė)



		A.V.

_______________

